इंग्लैंड-पाकिस्तान सीरीज 17 जनवरी से शुरू  
इंग्लैंड के कप्तान एंड्रूय स्ट्रॉस ने कहा है कि अब वक्त आ गया है कि पाकिस्तानी क्रिकेट टीम स्पॉट फिक्सिंग के विवाद को भूल कर क्रिकेट पर ध्यान दें।
इंग्लैंड और पाकिस्तान के बीच अबू धाबी में 17 जनवरी से टेस्ट सीरीज शुरू हो रही है। इस सीरीज से पहले इंग्लैंड के कप्तान एंड्रूय स्ट्रॉस ने कहा है कि अब वक्त आ गया है कि पाकिस्तानी क्रिकेट टीम स्पॉट फिक्सिंग के विवाद को भूल कर क्रिकेट पर ध्यान दें। पाकिस्तान के तीन क्रिकेटरों को इंग्लैंड के खिलाफ ही टेस्ट सीरीज के दौरान स्पॉट फिक्सिंग का दोषी पाए जाने पर सजा सुनाई गई थी। इसके बाद पहला मौका है जब दोनों टीमें एक-दूसरे के सामने होंगी।